Document ID: 31986R4101

*****
ΚΑΝΟΝΙΣΜΟΣ (ΕΟΚ) αριθ. 4101/86 ΤΗΣ ΕΠΙΤΡΟΠΗΣ
της 23ης Δεκεμβρίου 1986
που τροποποιεί τον κανονισμό (ΕΟΚ) αριθ. 3321/82 με τον καθορισμό των μεγεθών των σαρδελών και γαύρων που υπόκεινται στο καθεστώς της πριμοδότησης μεταφοράς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κονής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2315/86 της 21ης Ιουλίου 1986 (2), και ιδίως το άρθρο 14 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2203/82 του Συμβουλίου της 28ης Ιουλίου 1982 για τη θέσπιση των γενικών κανόνων σχετικά με τη χορήγηση πριμοδότησης για ορισμένα προϊόντα αλιείας (3), όπως τροποποιήθηκε με την πράξη προσχώρησης, προβλέπει ότι κατά τη λήξη εφαρμογής του ειδικού καθεστώτος που προβλέπεται στο άρθρο 14 παράγραφος 3 του κανονισμού (ΕΟΚ) αριθ. 3796/81, θα δύναται να εφαρμοστεί το καθεστώς πριμοδότησης μεταφοράς για τις μεσογειακές σαρδέλες και γαύρους·
ότι, στα πλαίσια της προσχώρησης της Ισπανίας και της Πορτογαλίας, το καθεστώς πριμοδότησης μεταφοράς εφαρμόστηκε και για τις σαρδέλες και τους γαύρους του Ατλαντικού·
ότι θα πρέπει κατά συνέπεια να καθοριστούν τα μεγέθη των εν λόγω προϊόντων με την αναπροσαρμογή του κανονισμού (ΕΟΚ) αριθ. 3321/82 της Επιτροπής της 9ης Δεκεμβρίου 1982 που καθορίζει τις λεπτομέρειες εφαρμογής σχετικά με την χορήγηση πριμοδότησης για ορισμένα προϊόντα αλιείας (4), όπως τροποποιήθηκε από τον κανονισμό (ΕΟΚ) αριθ. 3587/85 (5)·
ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 3321/82 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1986.

Labels: 6